text: [{"text_idx": "#000000", "text": "F\u00f8roysku U19-kvinnurnar vunnu i\u0301 dag ein tryggan 34-15 a\u0301 Kosovo i\u0301 Euro Championship kappingini i\u0301 Skopje, ha\u0301lvleiksst\u00f8\u00f0an var 17-2."}, {"text_idx": "#000001", "text": "Kosovo tapti heili 53-14 mo\u0301ti Hollandi i\u0301 gja\u0301r og var sostatt helst talan um veikasta mo\u0301tst\u00f8\u00f0uli\u00f0i\u00f0 i\u0301 bo\u0301lkinum, sum eisini telur Nor\u00f0urmakedonia, Bosnia Hersegovina og Holland."}, {"text_idx": "#000002", "text": "F\u00f8royska li\u00f0i\u00f0 lat heldur ongan iva vera um, hvat betra li\u00f0i\u00f0 var og setti seg a\u0301 dystin beinanvegin, eftir 8 minuttir var st\u00f8\u00f0an 6-1 til F\u00f8royar. F\u00f8royska verjan sto\u0301\u00f0 v\u00e6l saman vi\u00f0 ma\u0301lverjanum Rakul Wardum og \u00f8ktu okkara til ha\u0301lvleiksst\u00f8\u00f0una 17-2"}, {"text_idx": "#000003", "text": "Dysturin var sostatt onganti\u0301\u00f0 spennandi og fingu venjararnir roynt ymiskar uppstillingar og fingu allar leikararnar i\u0301 sp\u00e6l, undan har\u00f0aru mo\u0301tst\u00f8\u00f0uni, sum er i\u0301 v\u00e6ntu komandi dagarnar. F\u00f8royar m\u00f8ta Nor\u00f0urmakedonia i\u0301 morgin, ma\u0301nakv\u00f8ldi\u00f0 kl. 19.30. Dysturin kann stroymast a\u0301 . Nor\u00f0urmakedonia vann 39-28 mo\u0301ti Bosnia Hersegovina i\u0301 gja\u0301r."}, {"text_idx": "#000007", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000010", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]